CELEX: 62009CN0242
Language: et
Date: 2009-07-03 00:00:00
Title: Kohtuasi C-242/09: Eelotsusetaotlus, mille esitas Gerechtshof te Amsterdam (Madalmaad) 3. juulil 2009 — Albron Catering BV versus FNV Bondgenoten, John Roest

12.9.2009   
            
            
               ET
            
            
               Euroopa Liidu Teataja
            
            
               C 220/21
            
         Eelotsusetaotlus, mille esitas Gerechtshof te Amsterdam (Madalmaad) 3. juulil 2009 — Albron Catering BV versus FNV Bondgenoten, John Roest
   (Kohtuasi C-242/09)
   2009/C 220/41
   Kohtumenetluse keel: hollandi
   
      Eelotsusetaotluse esitanud kohus
   
   Gerechtshof te Amsterdam
   
      Põhikohtuasja pooled
   
   
      Apellatsioonkaebuse esitaja: Albron Catering BV
   
      Vastustaja apellatsioonimenetluses: FNV Bondgenoten, John Roest
   
      Eelotsuse küsimused
   
   
               1)
            
            
               Kas direktiivi 2001/23/EÜ (1) tuleb tõlgendada nii, et artikli 3 lõike 1 esimese lause kohaselt on õiguste ja kohustuste üleminekuga omandajale tegemist ainult siis, kui ülemineku objektiks oleva ettevõtte võõrandaja on ka asjaomaste töötajate vormiline tööandja, või toob direktiiviga taotletav töötajate kaitse kaasa olukorra, kus ettevõtja üleminekul kontserni kuuluvale tütarettevõtjale lähevad kõnealuse ettevõtja heaks töötavate töötajatega seotud õigused ja kohustused üle omandajale, kui kõik kontserni töötajad töötavad ühes (samuti sellesse kontserni kuuluvas) keskse tööandjana tegutsevas personaliettevõttes?
            
         
               2)
            
            
               Milline on vastus esimese küsimuse teisele osale, kui selles nimetatud töötajad, kes töötavad kontserni kuuluva ettevõtja heaks, võetakse tööle teise, samuti sellesse kontserni kuuluvasse äriühingusse, mis ei ole esimeses küsimuses kirjeldatud personaliettevõte?
            
         
      (1)  Nõukogu 12. märtsi 2001. aasta direktiiv 2001/23/EÜ ettevõtjate, ettevõtete või nende osade üleminekul töötajate õigusi kaitsvate liikmesriikide õigusaktide ühtlustamise kohta (EÜT L 82, lk 16; ELT eriväljaanne 05/04, lk 98).